स्वामी विवेकानंद के आदर्श जीवन से प्रेरणा लें
भारतविकास परिषद के प्रांतीय अध्यक्ष दिनेश कोगटा ने कहा कि स्वामी विवेकानंद का जीवन हमारे लिए प्रेरणास्रोत है। उनके आदर्शों को जीवन में आत्मसात करने से व्यक्ति अपनी मंजिल तक पहुंच सकता है। वे गुरुवार को समीपवर्ती बरल द्वितीय संजयनगर स्थित फैथ एकेडमी स्कूल में भारत विकास परिषद द्वारा स्वामी विवेकानंद की प्रतिमा का अनावरण समारोह को सम्बोधित कर रहे थे। कार्यक्रम की अध्यक्ष शाखा अध्यक्ष श्याम सुंदर चौधरी ने की। समारोह के दौरान मुख्य अतिथि प्रान्तीय अध्यक्ष कोगटा ने स्वामी विवेकानंद की प्रतिमा का विद्यालय परिसर में अनावरण किया। शाला प्रबंधक सत्यनारायण जोशी अतिथियों का स्वागत एवं आभार व्यक्त किया। समारोह में शाखा अध्यक्ष श्याम सुंदर चौधरी, सचिव जितेन्द्र पीपाड़ा, कोषाध्यक्ष अजय पोखरना, पूर्व अध्यक्ष राजेन्द्र पामेचा, विनोद नाहर, जिनेश सुराणा, प्रकाश अब्बाणी, राजेश सांखला, रूपचंद नाबेड़ा, सुरेश प्रजापत, उप सरपंच शिवप्रकाश जोशी, पूर्व वार्ड पंच सद्दीक मोहम्मद, प्रधानाध्यापक नरेश जोशी सहित अन्य उपस्थित रहे।
hin_Deva hin_Deva